En kyllä saanut kiinni, mitä tässä vielä fiksailtaisi. Asuinalueeksi merkitty alue yltää rantaan asti ja kattaa juuri nuo rannan talot. Merkin alla oleva (asuinalueeksi kaavoitettu) peltotilkku on "aukkona" siksi, että sitä ei ilmeisesti ole vielä rakennettu. Ainakin ilmakuvissa on vielä vihreänä. Ehkäpä tätä pitää päivitellä, kun alue rakentuu/kuvat päivittyy.

Laitoin muuten Oulaisiin pari pientä ilmoitusta/kysymystä, mitä tuli tänään eteen. Jos innostusta on, niin ilmoittajalla saattaisi olla niihin vastauksia. Mukava kyllä, että löytyy paikallistuntemusta, siitä on iso apu! Tälleen etänä informaation metsästäminen pienillä paikkakunnilla kun on välillä turkasen työlästä hommaa. Saattaa olla paikallinen grilli, minkä kaikki tuntevat, mikä on ollut samalla kulmalla 30v ja minkä mielellään laittaisi kartalle. Mutta yritäppä netistä löytää sille nimeä saati aukioloaikoja.. jos ei ole kaupungin sivuilla mainintaa eikä yrittäjä ole viitsinyt tehdä nettisivuja, niin suossa ollaan. Itse ongein aikoinaan paikallislehtien jutuista/mainoksista tällaisia seudun tiedonmurusia, mutta nyt on harmillisesti nekin isolta osin maksumuurien takana.